Škoda Enyaq iV 80, tatt i april 2021
Konseptbilen Vision iV, presentert på bilutstillingen i Genève i mars 2019
Konseptbilen Vision E, presentert på bilutstillingen i Frankfurt i september 2017
Skoda Enyaq Coupe iV RS.
**Škoda Enyaq iV** er en elektrisk familiebil fra Škoda Auto i Volkswagen-konsernet, og den første helelektriske modellen til Škoda. Bilen kom først på markedet i SUV-utgaver i 2021, mens sedan-utgaver er planlagt introdusert i 2022.

Lansering og innplassering i markedet
-------------------------------------

Frem til februar 2020 var modellen kjent under konseptnavnet **Vision iV**. Škoda presenterte konseptet første gang på bilmessen i Frankfurt i september 2017.

Produksjonen av de første SUV-modellene av Škoda Enyaq iV startet høsten 2020, med første utleveringer av modeller med bakhjulsdrift i våren 2021. Modellen med firehjulsdrift ble først klar for utlevering høsten 2021. Som følge av en global mangel på «micro chips» til bilenes elektronikk under koronapandemien, ble leveransene av Enyaq-modellene kraftig forsinket utover i 2021. 

Modellen Enyaq iV 80 ble i 2021 markedsført aktivt i Norge, og ble stort sett godt mottatt i media – blant annet i bladet *Motor*, *elbil.no*, *TV2*, *Elbil24*, *Dagens Næringsliv,* og *Teknisk ukeblad*.

Škoda Enyaq iV deler plattform og drivlinje med Volkswagen-konsernets søstermodeller Volkswagen ID.4 og Audi Q4 E-Tron. SUV-utgaven tilsvarer langt på vei disse modellene, mens sedan-utgaven tilsvarer Volkswagen ID.5 og Audi Q4 Sportback e-tron. Škoda Enyaq iV har også blitt sammenlignet med bilmodeller som Ford Mustang Mach-E, Hyundai Ioniq 5, Kia EV6, Mercedes-Benz EQA, Nissan Ariya, Polestar 2, Tesla Model Y, Volvo XC40.

Ifølge tall fra Opplysningsrådet for veitrafikken, var Škoda Enyaq iV den åttende mest solgte bilmodellen i Norge i 2021. Modellen sto alene for om lag 58 % av Škodas salg, med 5711 av totalt 9856 biler.

I september 2021 kunngjorde Škoda at sedan-utgaven av Enyaq vil komme i løpet 2022, under navnet *Enyaq Coupé*.

Modeller
--------

| Modell: | Effekt: ¹⁾ | Batteri: ²⁾ | WLTP: ³⁾ | Ladeeffekt: ⁴⁾ | Drift: ⁵⁾ | Vekt: ⁶⁾ | Lansert: ⁷⁾ |
| --- | --- | --- | --- | --- | --- | --- | --- |
| iV 50 | 109 kW | 55 kWh | 358 km | 50 kW | Bakhjuls | 1865 kg | april '21 |
| iV 60 | 132 kW | 62 kWh | 409 km | 120 kW | Bakhjuls | 1926 kg | april '21 |
| iV 80 | 150 kW | 82 kWh | 525 km | 125 kW | Bakhjuls | 2052 kg | april '21 |
| iV 80X | 195 kW | 82 kWh | 489 km | 125 kW | Firehjuls | 2129 kg | okt. '21 |
| Sportline iV 80 | 150 kW | 82 kWh | 520 km | 125 kW | Bakhjuls | \* | nov. '21 |
| Sportline iV 80X | 195 kW | 82 kWh | 483 km | 125 kW | Firehjuls | \* | nov. '21 |
| Coupé iV 60 | 132 kW | 62 kWh | \* | \* | Bakhjuls | \* | – |
| Coupé iV 80 | 150 kW | 82 kWh | \* | \* | Bakhjuls | \* | – |
| Coupé iV 80X | 195 kW | 82 kWh | \* | \* | Firehjuls | \* | – |
|

Forklaringer til tabellen: ¹⁾ Samlet effekt (kW), ²⁾ Brutto batterikapasitet (kWh), ³⁾ Teoretisk rekkevidde WLTP (km), ⁴⁾ Maksimal ladeeffekt under ideelle forhold (kW), ⁵⁾ Modellene med firehjulsdrift har bakhjulsdrift, med firehjulsdrift som kobler inn automatisk etter behov, ⁶⁾ Netto egenvekt, uten fører og ekstrautstyr, ⁷⁾ Måned først utlevert til ordinære kunder i Norge. \* Offisiell informasjon foreligger ikke på nettsidene til Škoda Norge per 20. desember 2021.

Referanser
----------

1. ↑  «ENYAQ iV». skoda-auto.no. Besøkt 18. desember 2021.
2. ↑  «Navnebytte - Glem Škoda Vision iV». dinside.no. 12. februar 2020.
3. ↑  «En kulere Škoda har du aldri sett! Og den er elektrisk…». motor.no. 11. september 2017. Besøkt 18. desember 2021.
4. ↑  «Det nærmeste vi kommer en helelektrisk «Norgesbil»». motor.no. 2. april 2021. Besøkt 18. desember 2021.
5. ↑  «Test av Škoda Enyaq iV80: Romslig, komfortabel – og går langt». elbil.no. 2. april 2021. Besøkt 18. desember 2021.
6. ↑  «Her er det full klaff – mer bil for pengene skal du lete lenge etter». tv2.no. 2. april 2021. Besøkt 18. desember 2021.
7. ↑  «Škoda Enyaq innfrir i test». elbil24.no. 4. april 2021. Besøkt 18. desember 2021.
8. ↑  «Elektrisk familielykke». dn.no. 8. april 2021. Besøkt 18. desember 2021.
9. ↑  «Škoda Enyaq er en romslig familiebil med god rekkevidde». tu.no. 28. april 2021. Besøkt 18. desember 2021.
10. ↑  «Q4 over 80.000 dyrere enn ID.4 og Enyaq med likt utstyr». motor.no. 21. april 2021. Besøkt 20. desember 2021.
11. ↑  «Test av elbiler: Familie-elbiler for folk flest». vg.no. 29. september 2021. Besøkt 20. desember 2021.
12. ↑  «Disse bilene solgte best i 2021». aftenposten.no. 3. januar 2022. Besøkt 3. januar 2022.
13. ↑  «Škoda Enyaq Coupé iV». skoda-auto.no. 5. september 2021. Besøkt 18. desember 2021.
14. ↑  «Verdenspremiere for nye elektriske Škoda Enyaq Coupe iV». skoda-auto.no. 15. desember 2021. Besøkt 18. desember 2021.
15. ↑  «Enyaq iV brosjyre» (oktober 2021 utg.). skoda-auto.no. Besøkt 18. desember 2021.

Eksterne lenker
---------------

* Offisielt nettsted Rediger på Wikidata

* (en) Škoda Enyaq – kategori av bilder, video eller lyd på Commons Rediger på Wikidata